Ruth Rendell er død
Det melder BBC på sine nettsider. Det er Rendells forlag, Penguin Random House, som bekrefter nyheten overfor den britiske statskanalen. Ifølge The Guardian ble hun innlagt på sykehus allerede i januar for alvorlig slag. Rendell har mottatt flere priser for sitt forfatterskap, blant annet fire Gold Daggers, Crime Writers Associations prestisjefylte pris for årets beste krimroman. I løpet av sin rundt 50 år lange karriere, så ga hun ut over 60 bokutgivelser, som igjen er blitt solgt i over 60 millioner eksemplarer, ifølge BBC. Hun er kanskje mest kjent for bokutgivelsen om Inspector Wexford, som også ble en suksessrik TV-serie. Flere av hennes bøker ble skrevet under det kjente psevdonymet Barbara Vine. Rendell ble medlem av Overhuset i Det britiske parlamentet i 1997. Der hadde hun tittelen som baronesse. Hennes siste bok, Dark Corners, vil bli publisert i oktober, opplyser flere britiske medier.
Krimforfatter Ruth Rendell har gått bort – 85 år gammel.